0. Peronii Cuvier: bipollicare, supra flavicante cinereum, interdum maculis sparsis obscurio- 
ribus notatum, subtus e cinereo virescens, toto dorso tuberculis inaequalibus granulato, 
postremis maioribus, branchias fruticulosas exserentibus. 
In Mari rubro prope Sues frequens. Idem legimus ad insulam Ormuk prope Loheiam 
et maxima specimina prope Massauam insulam ad Habessiniae littus observavimus. 
Quo frequentioribus erroribus haec Molluscorum forma ansam dedit, eo magis laetor, me 
ad illos exstirpandos contribuere posse. Nisi me omnia fallunt tres certe Onchidiorum species 
et duo Molluscorum Genera ex hac una forma fabricata sunt. Onchidium Typhoe Buchanani 
specie a nostro differre non credo, ne tamen verisimilia pro certis venderem Onchidii Peronii 
certius synonymon adhibui. Formam, quam tractamus Illustr. Cuvier, Savignyanam iconem 
artificiosam ( 'Descriptiori de 1’Egypte Moli. Gasterop. Pl. II. fig. 3.) explicaturus, Onchidii verru- 
culati nomine in libro liegr/e animal ed. II. 1830 Vol. III. pag. 46 appellavit. Eandem iconem 
Audouin Onchidii Peronii nomine instruxit. Nostra et Savignyana species eodem loco lectae 
sunt et cum nullo speciali charactere differant, has duas observationes sine ulla controversia 
coniungendas esse censeo. Ex icone praeterea redit, Savignyanum animal non vivum aut 
expansum observatum esse, sed mortuum aut contractum. Eundem habitum icones a Cuviero 
et Blainvillio datae referunt. Hinc neuter eorum oculos delineavit, et apud Blainvillianam 
ipsa tentacula, contractione abscondita, desiderantur, os vero in proboscidis, naturali statui alienam, 
formam, spiritus vini forsan vi protrusum est. Ob branchias paululum exsertas et aperturam pul- 
monalem contractam Savignyanum et Blainvillianu m animal ex aqua petita, tunc vero, de- 
mum observata et delineata esse, quin imo antea forsan spiritui vini immersa fuisse patet. — 
Onchidii Typhae Buchanani icon secundum specimen vivum extra aquam repens factum esse 
videtur. Tentacula longius exserta, observati et delineati ocelli, branchiarum et verrucarum dor- 
sualium obsoleta vestigia characteres praebent, quos apud idem animal saepe tum observavi, quando 
post maris recessum in lapidibus et JRhizophorae aut Avicenniae stipitibus extra mare versabatur. 
Tum vero aperturam pulmonalem simul latissime apertam vidi. Quod in Typhae foliis captum 
sit, in eo Buchanani animalis character nullus est. Typham illam in aqua dulci crevisse non 
dictum est, ideoque maritimam fuisse sumere licet. 
Quae Buchananus de sexu discreto refert ea erronea esse cum Blainvillio et Cu- 
viero ea de causa non censere non possum, quoniam totus animalis delineati habitus eiusque 
omnes singulae partes cum nostro quam optime congruunt. Onchidium laevigatum Cuvier i 
et Veroni cellam laevem Blainvillii ab Onchidiis avellendas et proprio Veronicellae generi 
addendas esse lubenter comprobaverim, hae enim formae, quas equidem non observavi, branchia- 
rum defectu ab Onchidiis gravius differre videntur, eaedemque forsan aquatilem naturam plane 
respuunt. 
Hinc redire videtur, Peroniae genus delendum esse. Praeterea ne conchis et Molluscis 
quidem virorum doctorum nomina generica bene adscribuntur. Peronia enim est Filia Peronii, 
plantam et avem ita nominaverim, sed a Mollusco abstinuerim. Quod ad Onchicloridis affinita- 
tem attinet, eam non magni habuerim. In Onchidoride enim verae branchiae observatae sunt, 
sed Onchidii opus venosum reticulatum in cavo pulmonali ab illo charactere tantum recedit, 
quantum pulmones et branchias differre censemus, ideoque alium ordinem sibi poscit. 
